ครม.เลื่อนปรับขึ้นค่าตั๋ว MRT สายสีน้ำเงิน ไป 1 ม.ค.ปีหน้า
ครม.เลื่อนปรับขึ้นค่าตั๋ว MRT สายสีน้ำเงิน ไป 1 ม.ค.ปีหน้า
ครม.เลื่อนปรับขึ้นค่าตั๋ว MRT สายสีน้ำเงิน ไป 1 ม.ค.ปีหน้า
30 มิ.ย. 2563

น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) เห็นชอบร่างข้อบังคับการรถไฟฟ้าขนส่งมวลชนแห่งประเทศไทย (รฟม.) ว่าด้วยการกำหนดอัตราค่าโดยสาร รถไฟฟ้ามหานคร สายเฉลิมรัชมงคล (MRTสายสีน้ำเงิน) และสายฉลองรัชธรรม (MRTสายสีม่วง) เนื่องจากมีข้อกำหนดให้มีการพิจารณาปรับอัตราค่าโดยสารทุกๆ 24 เดือน ซึ่งจะครบกำหนดในวันที่ 2 ก.ค.63
สำหรับการคำนวณอัตราค่าโดยสารรถไฟฟ้ามหานคร สายเฉลิมรัชมงคล (MRTสายสีน้ำเงิน) บนพื้นฐานการเปลี่ยนแปลงของดัชนีราคาผู้บริโภคและดัชนีเศรษฐกิจการค้าของสำนักงานยุทธศาสตร์การค้า (สนค.) กระทรวงพาณิชย์ โดยอัตราค่าโดยสารใหม่จะเริ่มต้นที่ 17 บาท และมีอัตราสูงสุดที่ 42 บาท โดยสถานีที่ 1, 4, 7 และ 10 จะมีอัตราค่าโดยสารเพิ่มขึ้นจากปัจจุบัน 1 บาท ซึ่งจะมีผลบังคับใช้วันที่ 3 ก.ค.63-2 ก.ค.65 แต่ บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM จะคงอัตราค่าโดยสารไว้เท่าเดิมต่อไปจนถึงวันที่ 31 ธ.ค.63 และเริ่มใช้อัตราค่าโดยสารใหม่ตั้งแต่วันที่ 1 ม.ค.64 โดยถือเป็นการส่งเสริมการขายของบริษัทฯ ที่รัฐไม่ต้องจ่ายชดเชย